Sfoiy of tlic Foniiatioii of the Islands and Origin of tliis Race. 7 



mele ka laha ana o na kanaka ma keia Pae Aina. O ka hanau wale ana no o na 

 Mokupuni ka mea i hoomaopopo ia ma keia mookuauhau, a he pono ke nana i ka 

 moolelo o ka aina ana ma keia man aina e like me ka hoonohonoho ana ma ka Mokuna II 

 malalo iho. 



MOKUNA II. 



Ma keia moolelo o keia mokuna, na hoea wale mai o Hawaii mai ka moana 

 mai, i huipuia me ka lalani aina o Tahiti, a niehe mea la o ka Pae Aina o Tahiti ka 

 mua o na aina ma ka Pakifika nei, a he hope o Hawaii e like me keia lalani mele a 

 Kahakuikamoana, penei: 



"Ea mai Hawaiiuuiakea. 

 Ea mai loko mai o ka po. 

 Puka ka moku, ka aina. 

 Ka lalani aina o Niiumea; 

 Ka pae aina i kukulu o Tahiti." 



Ma keia man lalani mele, na maopopo kahi i puka mai ai o Hawaii, mehe mea 

 mai ka moana mai e like me ka manao o kekahi poe naaiiao imi aina o ka honua nei, 

 aka pela io no ka manao o ka poe makaikai honua. 



Ma ka nana ana i kahi i puka mai ai o Maui, ua like ko laua loaa ana me 

 Hawaii, i puka wale mai no loko mai o ka moana, a penei ke ano o ka heluhelu ana o 

 kekahi man lalani mele o ua mele la a Kahakuikamoana i hoike ia ma ka Mokuna I. 



"Hanau o Maui he moku, he aina, 

 Na kama o Kamalalawalu e noho." 



A o ka moolelo o ka loaa ana o Molokai i aina ai, ma ka nana iho i kona mau 

 lalani mele e pili ana ia Molokai penei: 



"Na Kuluwaiea o Haumea he kane, 

 Na Hinanuialana he wahine, 

 Loaa Molokai he akua, he kahuna, 

 He pualena no Nuumea." 



Mehe mea la o Kuluwaiea he kane ia na Haumea nae, alalia moe aku, moe ia 

 Hinanuialana, hanau o Molokai, he akua, a he kahuna. 



Ma ka moolelo hoi o Lanai, aole i haiia mai kona wahi i puka mai ai, aka, ua 

 ikeia ma kona moolelo he keiki hookama o Lanai ; pela e maopopo ai ma ke mele a 

 Kahakuikamoana ma ka pauku 4 o na mele la, a penei ka heluhelu ana: 



"Ku mai ke alii, ka lani, 

 Ka haluku wai ea o Tahiti. 

 Loaa o Lanai he keiki hookama." 



